<classify> Kwa mujibu wa taarifa ya Ofisa Habari wa Shirikisho la Soka Tanzania TFF, Baraka Kizuguto, mechi za michuano hiyo inayojulikana pia kama Kombe la FA au mashindano ya Azam Sports Federation Cup, inatarajiwa kuchezwa wikiendi ya mwisho mwezi huu.Machi 26 utachezwa mchezo mmoja, ambapo Geita Gold watakuwa wenyeji wa Mwadui FC Uwanja wa CCM Kirumba. Alhamisi Machi 31, Yanga watawakaribisha Ndanda FC Uwanja wa Taifa, Dar es Salaam, huku Azam FC wakiwa wenyeji wa Tanzania Prisons Uwanja wa Azam Complex Chamazi, alisema Kizuguto.Alisema mchezo wa mwisho wa robo fainali utachezwa Aprili 6, kwa Simba SC kucheza na Coastal Union Uwanja wa Taifa, Dar es Salaam. Alisema Aprili 7, itachezeshwa droo ya hatua ya nusu fainali ya Kombe la Shirikisho ASFC .Bingwa wa michuano ya Kombe la Shirikisho msimu huu, ataiwakilisha Tanzania katika michuano ya Kombe la Shirikisho Barani Afrika CAF mwakani.  <topic>: MICHEZO 